CELEX: 31999D0698
Language: et
Date: 1999-10-13 00:00:00
Title: Komisjoni otsus, 13. oktoober 1999, millega kehtestatakse ühenduse ökomärgise andmise ökoloogilised kriteeriumid kandearvutitele (teatavaks tehtud numbri K(1999) 3278 all)EMPs kohaldatav tekst.

Tähtis õiguslik teade

|

31999D0698

Komisjoni otsus, 13. oktoober 1999, millega kehtestatakse ühenduse ökomärgise andmise ökoloogilised kriteeriumid kandearvutitele (teatavaks tehtud numbri K(1999) 3278 all)EMPs kohaldatav tekst.  

Euroopa Liidu Teataja L 276 , 26/10/1999 Lk 0007 - 0011 CS.ES Peatükk 15 Köide 04 Lk 333  - 337 ET.ES Peatükk 15 Köide 04 Lk 333  - 337 HU.ES Peatükk 15 Köide 04 Lk 333  - 337 LT.ES Peatükk 15 Köide 04 Lk 333  - 337 LV.ES Peatükk 15 Köide 04 Lk 333  - 337 MT.ES Peatükk 15 Köide 04 Lk 333  - 337 PL.ES Peatükk 15 Köide 04 Lk 333  - 337 SK.ES Peatükk 15 Köide 04 Lk 334  - 338 SL.ES Peatükk 15 Köide 04 Lk 333  - 337

		Komisjoni otsus,13. oktoober 1999,millega kehtestatakse ühenduse ökomärgise andmise ökoloogilised kriteeriumid kandearvutitele(teatavaks tehtud numbri K(1999) 3278 all)(EMPs kohaldatav tekst)(1999/698/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 23. märtsi 1992. aasta määrust (EMÜ) nr 880/92 ühenduse ökomärgise andmise süsteemi kohta, [1] ja eriti selle artikli 5 lõike 1 teist lõiku,ning arvestades, et:(1) määruse (EMÜ) nr 880/92 artikli 5 lõike 1 esimene lõik näeb ette ühenduse ökomärgise andmise tingimuste määratlemise tooterühmade lõikes;(2) määruse (EMÜ) nr 880/92 artikli 10 lõike 2 kohaselt hinnatakse toote mõju keskkonnale tooterühmade eriomaste kriteeriumide alusel;(3) kriteeriume on asjakohane kahe aasta jooksul muuta, et kohandada energiasäästunõudeid vastavalt tehnoloogilisele innovatsioonile ja muutustele turul;(4) komisjon on vastavalt määruse (EMÜ) nr 880/92 artiklile 6 konsulteerinud põhiliste huvirühmadega konsultatiivfoorumis;(5) käesoleva otsusega ettenähtud meetmed on kooskõlas määruse (EÜ) nr 880/92 artikli 7 alusel loodud komitee arvamusega,ON VASTU VÕTNUD KÄESOLEVA OTSUSE:Artikkel 1Tooterühm "kandearvutid" (edaspidi "tooterühm") tähendab järgmist:- müügil olevad eelkõige andmetöötlusotstarbeks mõeldud ning nii sisend- kui väljundseadmetega varustatud kandearvutid, mis on autonoomsed selles mõttes, et nende nõuetekohane toimimine ei sõltu pidevast ühendusest välise tarkvaraallika, arvutusvõimsuse või võrgupingega.Artikkel 2Tooterühma mõju keskkonnale ja kasutuskõlblikkust hinnatakse käesoleva otsuse lisas sätestatud konkreetsete ökoloogiliste kriteeriumide alusel.Artikkel 3Tooterühma määratlus ja konkreetsed ökoloogilised kriteeriumid kehtivad kaks aastat alates kriteeriumide vastuvõtmisele järgneva kuu esimesest päevast. Kui enne selle ajavahemiku lõppemist ei ole vastu võetud muudetud ökoloogilisi kriteeriume, pikendatakse nende kehtivusaega veel aasta võrra või uute kriteeriumide vastuvõtmise kuupäevani, olenevalt sellest, kumb kuupäev on varasem.Artikkel 4Halduseesmärkidel tooterühmale omistatud numbriline kood on "018".Artikkel 5Käesolev otsus on adresseeritud liikmesriikidele.Brüssel, 13. oktoober 1999Komisjoni nimelkomisjoni liigeMargot Wallström[1] EÜT L 99, 11.4.1992, lk 1.--------------------------------------------------LISARAAMISTIKÖkomärgise saamiseks peab kandearvuti vastama käesoleva lisa kriteeriumidele, mille eesmärgiks on soodustada järgmist:- energia kasutamisega seotud keskkonnakahjustuse või ohtude (globaalne soojenemine, hapestumine, mittetaastuvate loodusressursside ammendamine) vähendamine energiatarbimise vähendamise teel,- loodusressursside kasutamisega seotud keskkonnakahjustuse vähendamine, soodustades komponentide asendatavust ning arvuti ringlussevõetavust ja ülalpeetavust,- ohtlike ainete kasutamisega seotud keskkonnakahjustuse või ohtude vähendamine kõnealuste ainete kasutamise vähendamise teel.Lisaks soodustavad kriteeriumid parima tava rakendamist ja suurendavad tarbijate keskkonnateadlikkust.Peale selle soodustab plastikkomponentide märgistamine nende ringlussevõttu.Pädevatel asutustel on soovitatav kasutusotstarvete hindamisel ja käesoleva lisa kriteeriumidele vastavuse kontrollimisel arvesse võtta tunnustatud keskkonnajuhtimissüsteemide, näiteks ühenduse keskkonnajuhtimis- ja -auditeerimissüsteemi (EMAS) või ISO 14001 rakendamist. (Märkus:kõnealuste juhtimisskeemide rakendamine ei ole nõutav).VÕTMEKRITEERIUMID1. EnergiasäästKandearvuti maksimaalne puhkeoleku energiatarbimine on 5 W.Kandearvuti maksimaalne energiatarbimine väljalülitatuna on 3 W.Vaikimisi toimub tööolekust puhkeolekusse lülitumine pärast £ 15-minutilist jõudeolekut. Tootja peab selle funktsiooni võimaldama, kuid kasutaja võib selle blokeerida.2. Eluea pikendamineTootja annab kaubandusliku garantii, millega tagatakse kandearvuti toimimine vähemalt kolm aastat. Kõnealune garantii kehtib alates kliendile üleandmise kuupäevast.Viie aasta jooksul alates väljasaatmise ajast tagatakse ühilduvate varuosade ja teeninduse kättesaadavus.Lisaks peab kandearvuti vastama järgmistele kriteeriumidele.1. Sellel on moodulülesehitus, mis muudab komponendid kergesti ligipääsetavaks.2. Tagatakse muutmälu laiendatavus. Tagatakse vähemalt protsessori, kõvaketta ja olemasoleva CD-lugeri asendatavus. Protsessori võib välja vahetada, asendades terve emaplaadi.3. Saadaval on üks või mitu tühja laienduspesa.PARIMA TAVA KRITEERIUMID3. Tagasivõtmine ja ringlussevõttTootja pakub tasuta võimalust kandearvuti ja väljavahetatavate komponentide ringlussevõtu eesmärgil tagasivõtmiseks, välja arvatud kasutajate poolt saastatud arvutite puhul (nt meditsiini- ja tuumarakendustes).Lisaks peab kandearvuti vastama järgmistele kriteeriumidele.1. Seda on võimeline lahti monteerima üks pädev isik üksinda.2. Tootja kontrollib süsteemiploki lahtimonteerimist ja esitab lahtivõtuaruande. Muu hulgas kinnitab aruanne, et ühenduspunktid on:- kergesti leitavad ja ligipääsetavad- võimalikult suurel määral standardiseeritud- ligipääsetavad üldlevinud tööriistadega.3. Kokkusobimatud ja ohtlikud materjalid on eraldatavad.4. 90 % (mahu alusel) korpuse ja kere plastik- ja metallmaterjalidest on tehniliselt ringlussevõetavad. Ringlussevõtt antud kontekstis tähendab korduvkasutamist, materjali ringlussevõttu või keemilist ringlussevõttu (nt pürolüüs, gaasistamine). Lubatud on plastikdetailide metalliseerimine.5. Kui on vaja kasutada silte, on need kergesti eraldatavad või eraldamatud.6. Plastikdetailid:- ei sisalda taotluslikult lisatud pliid ega kaadmiumi,- on valmistatud ühest polümeerist või kokkusobivatest polümeeridest, välja arvatud kate, mis ei tohi koosneda enam kui kahte tüüpi eraldatavatest polümeeridest,- ei sisalda metalltahveldist, mida ei ole võimalik eraldada.7. Plastikdetailid, mis kaaluvad üle 25 g, kaablid ning toiteallikate, akude või muude välisseadmete vormimiseks kasutatud plastmassid:a) ei sisalda järgmisi leegilevikut aeglustavaid aineid:Nimetus | CASi nr |dekabroombifenüül | 13654–09–6 |monobroomdifenüüleeter | 101–55–3 |dibroomdifenüüleeter | 2050–47–7 |tribroomdifenüüleeter | 49690–94–0 |tetrabroomdifenüüleeter | 40088–47–9 |pentabroomdifenüüleeter | 32534–81–9 |heksabroomdifenüüleeter | 36483–60–0 |heptabroomdifenüüleeter | 68928–80–3 |oktabroomdifenüüleeter | 32536–52–0 |nonabroomdifenüüleeter | 63936–56–1 |dekabroomdifenüüleeter | 1163–19–5 |kloorparafiin, mille ahela pikkus on 10—13 aatomit, kloorisisaldus > 50 % (massi alusel) | 85535–84–8 |b) ei sisalda leegilevikut aeglustavaid aineid või valmistisi, mis sisaldavad aineid, millele on omistatud või võidakse omistada mõni hoiatusväljenditest R45 (võib põhjustada vähki), R46 (võib põhjustada pärilikke geneetilisi kahjustusi), R50 (väga mürgine veeorganismidele), R51 (mürgine veeorganismidele), R52 (kahjulik veeorganismidele), R53 (võib pikaks ajaks reostada veekeskkonna), R60 (võib kahjustada sigivust) või R61 (võib kahjustada loodet), nagu on määratletud nõukogu direktiivis 67/548/EMÜ [1], viimati muudetud komisjoni direktiiviga 98/98/EÜ [2];c) on varustatud materjali identifitseeriva püsimärgistusega vastavalt standardile ISO 11469. See kriteerium ei puuduta väljapressitud plastmaterjale ja lamekuvarite valgusjuhtmeid.8. Aku ei sisalda massi kohta üle 0,0001 % elavhõbedat, 0,001 % kaadmiumi ega 0,01 % pliid.9. Lamekuvari taustvalgustus:a) ei sisalda üle 5 mg elavhõbedat, kui kuvar on väiksem kui 12 tolli (30,48 cm, mõõdetud diagonaalselt üle kuvari aktiivpinna)b) ei sisalda üle 10 mg elavhõbedat, kui tegu on suuremate kuvaritega.4. KasutusjuhisedKandearvutiga on müümisel kaasas asjaomane kasutajateave, mis sisaldab nõuandeid keskkonnanõuetele vastava kasutamise kohta, eriti järgmist.1. Soovitused energiasäästufunktsioonide kasutamiseks, sealhulgas teave selle kohta, et kõnealuste funktsioonide blokeerimine võib kaasa tuua kõrgema energiatarbimise, suurendades seega jooksvaid kulusid.2. Teave kandearvuti maksimaalse ja minimaalse energiakasutuse kohta töötamise ajal, puhkeolekus ja väljalülitatuna, samuti märge selle kohta, et vooluvõrgust võetava energia saab arvuti vooluvõrgust eemaldamisel või seinakontakti väljalülitamisel vähendada nullini.3. Teave garantii ja varuosade kättesaadavuse kohta. Kui tarbijapoolne komponentide ajakohastamine või asendamine on asjakohane, esitatakse teave nõuetekohaste menetluste kohta.4. Teave asjaolu kohta, et toode on kavandatud detailide nõuetekohast korduvkasutamist ja ringlussevõttu võimaldaval viisil ning neid ei tohiks ära visata.5. Teave selle kohta, kuidas saab tarbija tootja tagasivõtupakkumist kasutada.5. KeskkonnadeklaratsioonKasutajale:Tootega on kaasas kasutajale kättesaadav keskkonnadeklaratsioon. Kõnealune dokument peab vastama ECMA tehnilise aruande 70 "Toodete keskkonnanäitajad" soovitustele.Pädevale asutusele:Pädevale asutusele esitatakse deklaratsioon kõigi akus ja vedelkristallkuvaris koguses üle 0,1 mg esinevate vedelate või gaasiliste ainete kohta, millele on omistatud või võidakse omistada mõni hoiatusväljenditest R45 (võib põhjustada vähki), R46 (võib põhjustada pärilikke geneetilisi kahjustusi), R50 (väga mürgine veeorganismidele), R51 (mürgine veeorganismidele), R52 (kahjulik veeorganismidele), R53 (võib omada veekeskkonnas pikaajalisi kahjulikke toimeid), R60 (võib kahjustada sigivust) või R61 (võib kahjustada loodet), nagu on määratletud direktiivis 67/548/EMÜ, viimati muudetud komisjoni direktiiviga 98/98/EÜ.KATSETAMINE6. KatselaboridKui on vajalik katsetamine, teostavad selle taotleja kulul laboratooriumid, mis vastavad standardis EN 45001 toodud üldnõuetele.TARBIJA TEAVITAMINEJärgmine tekst esitatakse tarbijatele selgelt nähtaval kujul (võimaluse korral sildi kõrval).Käesolev toode vastab Euroopa Liidu ökomärgise tingimustele, kuna on energiatõhus ja kavandatud viisil, mis võimaldab komponentide asendamist, parandamist, ringlussevõttu ja keskkonnaohutut kõrvaldamist.Täiendav teave keskkonnamõjude vähendamise kohta on toodud kasutusjuhendis.[1] EÜT 196, 16.8.1967, lk 1.[2] EÜT L 355, 30.12.1998, lk 1.--------------------------------------------------